CELEX: 62017CN0247
Language: sk
Date: 2017-05-16 00:00:00
Title: Vec C-247/17: Návrh na začatie prejudiciálneho konania, ktorý podal Korkein oikeus (Fínsko) 16. mája 2017 – Oikeusministeriö/Denis Raugevicius

24.7.2017   
            
            
               SK
            
            
               Úradný vestník Európskej únie
            
            
               C 239/30
            
         Návrh na začatie prejudiciálneho konania, ktorý podal Korkein oikeus (Fínsko) 16. mája 2017 – Oikeusministeriö/Denis Raugevicius
   (Vec C-247/17)
   (2017/C 239/37)
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein oikeus
   
      Účastníci konania pred vnútroštátnym súdom
   
   
      Navrhovateľ: Oikeusministeriö
   
      Odporca: Denis Raugevicius
   
      Prejudiciálne otázky
   
   
               1.
            
            
               Treba vnútroštátne predpisy upravujúce vydávanie osôb za trestný čin, pokiaľ ide o voľný pohyb štátnych príslušníkov iného členského štátu, hodnotiť rovnakým spôsobom bez ohľadu na to, či sa žiadosť o vydanie tretieho štátu, ktorá je založená na dohovore o vydávaní osôb, predloží na účely výkonu trestu alebo, ako tomu bolo vo veci Petruhhin (1), na účely trestného stíhania? Je relevantné, že osoba, ktorej vydanie sa požaduje, má okrem občianstva Únie aj štátnu príslušnosť štátu, ktorý predložil žiadosť o vydanie?
            
         
               2.
            
            
               Uvádza vnútroštátna úprava, podľa ktorej sa na výkon trestu mimo Únie nevydajú iba vlastní štátni príslušníci, štátneho príslušníka iného členského štátu neoprávneným spôsobom do nevýhodnejšej situácie? Treba aj v prípade, v ktorom ide o výkon (trestu), uplatniť mechanizmy práva Únie, ktorými možno menej reštriktívnym spôsobom dosiahnuť cieľ, ktorý je sám osebe legitímny? Ako treba reagovať na žiadosť o vydanie osoby, ak o nej bol druhý členský štát informovaný uplatniac uvedené mechanizmy, tento štát však, napríklad pre právne prekážky, neprijme žiadne opatrenia týkajúce sa jeho štátneho príslušníka?
            
         
      (1)  Rozsudok zo 6.9.2016, C-182/15, ECLI:EU:C:2016:630.